Lars Skjølaas

Lars Ingvar Skjølaas (født 14. august 1933, død 21. juli 2011 i Hov i Land) var en norsk lokalpolitiker (Ap). Han var fylkesordfører i Oppland fylke.

Skjølaas vokste opp på småbruket Klokkersveen i Søndre Land. Faren Bernt hadde kjøpt bruket i 1925. Han og kona Margit (1907-91) oppdro der åtte unger, med Lars som den nest eldste. Han var blant annet fylkesordfører i Oppland fra 1992 til 1999. Før det var Skjølaas fylkesvaraordfører og fra 1977 til 1981 vararepresentant til Stortinget. Den politiske karrieren begynte imidlertid i hjembygda Søndre Land. Skjølaas ble i 1971 vararepresentant i kommunestyret, og fra 1975 fast representant. Ved 1975-valget fikk han flest stemmer av Ap-kandidatene. Som fylkespolitiker var han særlig engasjert innenfor landbrukssektoren og sykehussektoren.Skjølaas hadde slektstradisjoner å bygge på, for faren Bernt Skjølaas (1904-78) hadde vært Ap-ordfører i Søndre Land i 30 år.Menighetsblad for Søndre Land 1/2011  Han ble altså tidlig politisk interessert, og meldte seg inn i Arbeiderpartiet som 16-åring i 1949. Først da Bernt Skjølaas trakk seg ut av politikken i 1975, ble sønnen Lars valgt inn i Søndre Land kommunestyre.Menighetsblad for Søndre Land 1/2011

Han ble i 1999 hedret med Kongens fortjenstmedalje i gull.Kongehuset.no (Tildeling av ordener og medaljer)

 Referanser 

 Eksterne lenker 


Kategori:Fylkesordførere i Oppland
Kategori:Lokalpolitikere fra Ap
Kategori:Kongens fortjenstmedalje i gull
Kategori:Personer fra Søndre Land kommune
Kategori:Fylkesordførere fra Ap